dh-unibe/image-text_koenigsfelden-charters-post-1500 huggingface dataset:
Ich, Barbara von Bonstetten̄, ✳ thuͦn kundt und zuͦ wissenn allenn und maͤngklichenn, ✳ alls ich dan̄ ussz sundern ursachen̄,
mich darzuͦ bewegendt, ✳ in den willenn komenn bin ✳ mich von dem closter Kùngsfaͤlldenn, ✳ darinn ich ein zyttlang
gelaͤbt und gewonet han, ✳ zuͦ fuͤgenn ✳ und den stàt gemeiner christener moͤnschen anzuͦnaͤmenn. ✳ dahar sich nu begaͤben̄,
das mitt mir desz guͦts halb, ✳ so ich in barem gaͤltt, ✳ kleidren, ✳ und kleinotten, ✳ ouch in libdings wyse ✳ in das saͤlb kloster gebr¬
àcht, ✳ in soͤlicher gstaltt verkomen ist, ✳ das mich wol benuͤgt. ✳ harumb mich dagegen schuldiger pflicht nach zuͦ erzoͤugenn, ✳
so sagenn ✳ und lassenn ich das obgemaͤltt closter, ✳ ouch desz kastennvoͤgtt, ✳ verwaltter ✳ und innhaber ✳ und derenn nachkomen̄
fùr mich und min erbenn ✳ und alle die, ✳ so dise sach beruͤren mag, ✳ obgedachts mines zuͦgebrachtenn guͦtts, ✳ bargaͤltts, ✳ kleidren̄, ✳
kleinottenn ✳ und libdings halb ✳ quitt, ✳ ledig ✳ und losz. ✳ allso das sy darumb jetzundt ✳ und fùrhin zuͦ kùnfftigenn zyttenn ✳
getruͤwiget ✳ und unersuͦcht sin ✳ und bliben soͤllendt. ✳ ouch ich oder min erbenn ✳ da har ✳ an das saͤlbig closter enkein wytter
fordrung, ✳ ansprach, ✳ noch geraͤchtigkeit ✳ waͤder habendt ✳ noch fùrnaͤmendt, ✳ sunnder das saͤlb closter minethalb in allwaͤg
unbeladen̄ ✳ und unangefochten̄ blibenn soͤlle, ✳ ungehindrett alles desz, ✳ so ich oder min erbenn darwider zuͦ hilff, ✳ schirm ✳
und handhabung bruchen̄, ✳ damitt wir das filgemaͤltt closter unruͤwigenn ✳ und anspraͤchenn moͤchtendt, ✳ dan̄ ich mich
desz saͤlbenn, ✳ ouch aller fùndenn, ✳ usz zùgenn ✳ und gefaͤrdenn, ✳ dispensationenn, ✳ ouch geistlicher und waͤlttlicher fryung und
fùrsaͤchung, ✳ wie oder usz was grunndt die uszgebracht und erlanget moͤchtenn waͤrden̄: ✳ und besunnder ouch desz raͤchtten̄,
so ein gemeine verzichung ✳ ane vorgang einer sunnderbarenn ✳ als unnùtz widerspricht, ✳ entzigenn ✳ und begaͤbenn han, ✳ alles
in guͦttenn trùwenn, ✳ ouch mitt wùssen, ✳ willen̄, ✳ hilff ✳ und ràtt ✳ desz edlenn, vestenn ✳ juncker Wilhelmen̄ von Dieszbach, ✳ burgers zuͦ Bern̄, ✳ herren zuͦ Signow, ✳ mines liebenn schwagers, ✳ an statt ✳ und als in vogts wyse gehandlet ✳ und vollzogenn. ✳ das
ouch ich, der saͤlb Wilhelm von Dieszbach, allso geschaͤchenn ✳ und dar zuͦ mich fùr ein raͤchtten̄ bùrgenn ✳ und nach waͤrenn aller
diser obgeschribner dingenn ✳ von genan̄ter Barbaren von Bonstettenn, ✳ miner lieben̄ schwester, ✳ bitt waͤgenn ✳ vergich ✳ und bekennenn mitt diserm brieff, ✳ der desz zuͦ warem urkùndt mitt minem eignen ingesigell verwartt, ✳ gaͤbenn ist uff sampstag
vor des helgenn crùtzes erhoͤchung tag, ✳ als man zaltt nach der geburtt Christi, unsers saͤligmachers, ✳ tusendt fùnffhundert
zwaͤnntzig und fùnff jar. ✳
Barbla von Bonstetten verschribüng
fròw Barbara von Bonstett₎ verschribùng ✳
1525 , September 9 .
F. Aargau .
Samst: vor Creùtz Erhöhung .
1525 .